**Svėdasų seniūnijoje :**

1. Svėdasų miestelyje, J. Tumo–Vaižganto g. **y**ra kompleksinis kultūros paveldo objektas – **Svėdasų Šv. Arkangelo Mykolo bažnyčios pastatų kompleksas** (unikalus objekto kodas1328). Kompleksą sudaro **Šv. Arkangelo Mykolo bažnyčia** (unikalus objekto kodas 45315), **varpinė** (unikalus objekto kodas 45316), M**arikonių šeimos koplyčia – mauzoliejus** (unikalus objekto kodas 45317) . Bažnyčia statyta 1794–799 m., koplyčia – mauzoliejus pastatyta 1848 m. ir buvo skirta laidoti grafų Morikonių, Svėdasų bažnyčios fundatorių, gimines. Bažnyčioje yra kultūros paveldo objektai – **paveikslas „Šv. Kazimieras“ (**unikalus objekto kodas 20165), nežinomas XIX a vietinis liaudies menininkas, drobė, aliejus; **paveikslas „Šv. Juozapas“** (unikalus objekto kodas 7683), nežinomas XVIII–XIX a. pr. vietinis liaudies menininkas, drobė, aliejus; **paveikslas „Šv. Antanas “ (**unikalus objekto kodas 20162), nežinomas XIX a. vietinis liaudies dailininkas, drobė, aliejus; **paveikslas „Šv. Petras** **ir Povilas“** (unikalus objekto kodas 20163 ), nežinomas XVIII a. vietinis liaudies menininkas drobė, aliejus; **paveikslas „Šv. Pranciškus“** (unikalus objekto kodas 20164), nežinomas XIX a. pab.–XX a. pr. vietinis liaudies menininkas, drobė, aliejus; **altorius** (unikalus objekto kodas 20166). Altorius datuojamas XVIII a. p., drožyba, medis, polichromija.

**2.** Svėdasų miestelyje yra kultūros paveldo objektai – **Juozo Tumo–Vaižganto paminklas** (unikalus objekto kodas 7682 ). Paminklas pastatytas 1937 m. (skulptorius B. Bučas, architektas F. Vizbaras) bronza, granitas; **Stogastulpis** (unikalus objekto kodas 15692). Stogastulpis, vadinamas Lietuvos nepriklausomybės paminklu atstatytas 1989 m., medis, geležis; **Svėdasų dvarvietė** (unikalus objekto kodas 12211) yra Svėdasų upelio dešiniajame krante, į Š nuo miestelio kapinių. Dvarvietė datuojama XVI–XVIII a.

**3.** Svėdasų miestelio kapinėse yra kultūros paveldo objektai – **Koplytėlė** (unikalus objekto kodas 1329), datuojama XIX a., keturių tarpsnių, plytų mūro tinkuota su kryžiumi ant stogelio; **Ornamentuotas kryžius** (unikalus objekto kodas 8761), nežinomas XIX a. vietinis liaudies meistras, geležis, kalimas, kniedijimas, kryžius pritvirtintas ant koplyčios bokštelio; **Antkapinis paminklas I** (unikalus objekto kodas 8759), nežinomas XIX a. vietinis liaudies meistras, geležis, akmuo; **Ornamentuoti kryžiai (3)** (unikalus objekto kodas 7684), esantys kapinių pagrindinių vartų arkų viršuje, nežinomas XIX a. vietinis liaudies menininkas, geležis; **Lietuvos partizano Alberto Žilio–Kęstučio kapas** (unikalus objekto kodas 47187), A. Žilio kapavietė paženklinta akmeniniu paminklu; **Lietuvos partizano Juozo Pakšto–Vytenio kapas** (unikalus objekto kodas 47188), J. Pakštas–Vytenis palaidotas šeimos kapavietėje, kuri paženklinta akmens paminklu; **Lietuvos partizanų Jurgio Šinkūno–Jurgio ir Broniaus Birkaus–Klevo kapai** (unikalus objekto kodas 47189), partizanų kapavietės paženklintos akmeniniais paminklais; **Lietuvos partizano Alfonso Niauros – Genaičio kapas** (unikalus objekto kodas 47645), A. Niaura palaidotas šeimos kapavietėje, kuri paženklinta akmeniniu paminklu.

**4.** Bajorų kaimeyra kompleksinis kultūros paveldo objektas **– Svėdasų dvaro sodybos fragmentai** (unikalus objekto kodas 67). Kompleksą sudaro dvaro **sodybos rūmų liekanos** (unikalus objekto kodas 38609), **parko fragmentai** (unikalus objekto kodas 38610).

**5**. Savičiūnų kaime yra kompleksinis kultūros paveldo objektas – **Savičiūnų dvaro sodyba** (unikalus objekto kodas 64), kuri datuojama XIX a. pab.–XX a. pr. Dvaro sodybos kompleksą sudaro: **dvarininko namas** (unikalus objekto kodas 33609), **kumetynas** (unikalus objekto kodas 33610) **tvartas** (unikalus objekto kodas 33611), **svirnas** (unikalus objekto kodas 33612), **klojimas** (unikalus objekto kodas 33613)**, pirtis** (unikalus objekto kodas 33614), **ūkinis** **pastatas** (unikalus objekto kodas 33615).

**6**. Žaliosios kaime yra kultūros paveldo objektas – **Koplytėlė** (unikalus objekto kodas 8764). Koplytstulpis triaukštis su Nukryžiuotojo ir Šv. Petro skulptūromis, autorius nežinomas XX a. pr. vietinis liaudies meistras, pastatyta 1928 m., mūras, medis, polichromija.

**7.** Pamaleišio kaime yra kultūros paveldo objektas – **paminklas rašytojui vertėjui Stepui Zobarskui** (unikalus objekto kodas 17253). Paminklas (autorius J. Tvardauskas), pastatytas 1991 m. buvusioje rašytojo Stepo Zobarsko (1911–1984) tėviškėje. Medinis, sudėtinis iš trijų dalių, centrinės dalies viršuje kalto metalo saulutė.

**8.** Kunigiškių I kaime yra kultūros paveldo objektai – **Kunigiškių pradinė mokykla** (unikalus objekto kodas 10813). Šiame pastate buvusioje pradžios mokykloje 1879–1881 m. mokėsi rašytojas Juozas Tumas–Vaižgantas, apie 1886–1890 m. dailininkas Kajetonas Sklėrius. Mokykla statyta po 1863 m., 1930 m. mokykla pavadinta Juozo Tumo–Vaižganto vardu. 1987 m. šiame pastate įrengtas muziejus; **Kunigiškių I kaimo etnoarchitektūrinė sodyba** (unikalus objekto kodas 1324), kuri datuojama XIX a. p.–XX a.pr. Sodyba yra kompleksinis kultūros paveldo objektas, kurį sudaro **namas** (unikalus objekto kodas 37176), **svirnas** (unikalus objekto kodas 37184**); Lietuvos partizanų** **kapai** (unikalus objekto kodas 44450), kapinėse palaidoti Algimanto apygardos kun. Margio rinktinės Tumo Vaižganto kuopos partizanai, žuvę 1949 m. 1991 m. partizanų atminimui pastatyta koplyčia–varpinė (architektas Br. Kazlauskas);

**9**. Maleišių kaime yra kultūros paveldo objektai – **Kunigo, rašytojo, knygnešio Juozo Tumo–Vaižganto ir knygnešio Jono Tumo gimtosios sodybos vieta** (unikalus objekto kodas 10482). Šioje vietoje buvusioje sodyboje gimė rašytojas, kunigas J. Tumas–Vaižgantas (1869–1933). Sodybvietės rytinėje dalyje pastatytas J. Tumo–Vaižganto biustas (skulptorius B. Bučas, 1933m.); **Maleišių II etnoarchitektūrinė** **sodyba** (unikalus objekto kodas 1326), datuojama 1840–1850 m., yra kompleksinis kultūros paveldo objektas, kurį sudaro **namas** (unikalus objekto kodas 37510), **svirnas** (unikalus objekto kodas 37516); **Maleišių III** **etnoarchitektūrinė sodyba** (unikalus objekto kodas 1327) kompleksinis kultūros paveldo objektas, kurį sudaro **namas su svirnu** (unikalus objekto kodas 37523), **pirtis** (unikalus objekto kodas 37524).

**10.** Bajorų vienkiemyje yra kultūros paveldo objektas – **Žydų žudynių vieta ir kapas** (unikalus objekto kodas 20717). Šioje vietoje 1941 m. vasarą buvo sušaudyti ir užkasti Svėdasų mstl. žydai.

**11.** Miliūniškio kaimeyra kultūros paveldo objektas – **Svėdasų mstl**. ž**ydų senosios kapinės** (unikalus objekto kodas 894). Senosios kapinės datuojamos XIX a., išlikę seni antkapiniai paminklai, akmens mūro tvora, pastatytas atminimo akmuo.

**12.** Šaltinių kaime yra kultūros paveldo objektai – **Šaltinių pilkapynas** (unikalus objekto kodas 1897), datuojamas I tūkst. vid. Pilkapynas yra į Šventosios upės slėnį besileidžiančiame šlaite, likę trijų pilkapių liekanos; **Šaltinių pilkapynas II** (unikalus objekto kodas 16276), datuojamas I tūkst. vid., pilkapynas yra Šventosios upės slėnyje esančioje aukštumoje, išlikę du pilkapiai.

**13**. Jotkonių kaime yra kultūros paveldo objektai – **akmens amžiaus gyvenvietė I (**unikalus objekto kodas 16486) yra apie 30 m. į pietus nuo Vaitkūnų–Jotkonių kelio, Jaros upės kairiajame krante, dalis teritorijos apaugusi mišku, dalis pieva; **akmens amžiaus gyvenvietė II** (unikalus objekto kodas 16487) yra greta Jaros upės, dalis teritorijos apaugusi mišku, dalis pieva.; **akmens amžiaus** **gyvenvietė III** (unikalus objekto kodas 16488) yra Jaros–Aluotos upių santakoje, teritorija apaugusi pieva; **akmens amžiaus gyvenvietė IV** (unikalus objekto kodas 16489) yra Jaros upės krante, dalis teritorijos apaugusi mišku, dalis pelkėta pieva; **žalvario amžiaus gyvenvietė** (unikalus objekto kodas 16490) yra Jaros upės kairiajame krante, netoli Margavonės pelkės, dalis teritorijos apaugusi mišku, dalis pieva; **Jotkonių kaimo senųjų kapinių ir Lietuvos partizanų kapų kompleksas** (unikalus objekto kodas 45047). Kompleksą sudaro **Jotkonių kaimo senosios kapinės** (unikalus objekto kodas 45048) ir **Lietuvos partizanų kapai** (unikalus objekto kodas 45049). Senosiose kaimo kapinėse palaidoti šio kaimo gyventojai ir 1945-1946 m. žuvę Vytauto apygardos Šarūno rinktinės partizanai.

**14.**Visėtiškių kaime yra kultūros paveldo objektai – **akmens amžiaus gyvenvietė** (unikalus objekto kodas 12252), yra 0,4 km. į p. v. nuo Aluotos ir Jaros upių santakos, apaugusi mišku; **akmens amžiaus gyvenvietė** (unikalus objekto kodas 16246) yra netoli Jaros upės dešiniojo kranto, kalvelėje, dalis teritorijos apaugusi mišku, dalis pieva; **pilkapiai** (unikalus objekto kodas 16335) yra į apie 1 km. į šiaurę nuo tilto per Jaros upę, Skynimo miške. Pilkapiai datuojami V–XIII a.

**15.** Butėnų kaime yra kultūros paveldo objektai – **Butėnų dvarvietė, vadinama Bobkalniu** (unikalus objekto kodas 12210) yra į pietus nuo Butėnų kaimo, į šiaurę nuo Šventosios upės slėnio, datuojama XVII–XVIII a.; **Butėnų pilkapynas, vadinamas Milžinų kapais** (unikalus objekto kodas 1895) yra į Šventosios upės slėnį besileidžiančiame šlaite, apaugęs mišku, datuojamas V–VI a.

**16.** Zoviškių kaime yra kultūros paveldo objektas – **senovės gyvenvietė** (unikalus objekto kodas 16247) yra apie 0,4 km. nuo tilto per Jaros upę, kairiajame krante, dalis teritorijos apaugusi medžiais, dalis pieva.

**17.** Grikiapelių kaime yra kultūros paveldo objektas – **Grikiapelių pilkapynas** (unikalus objekto kodas 1896). Pilkapynas yra Šventosios upės slėnio šlaito terasoje, datuojamas I tūkst. vid.

**18.** Miškinių kaime yra kultūros paveldo objektas – **Miškinių pilkapynas** (unikalus objekto kodas 16275) yra Jaros upės slėnyje, išlikę keturi pilkapiai, datuojami IX–XII a.

**19.** Šimonių girioje, prie Priegodo ežero yra kultūros paveldo objektas – **Lietuvos partizanų kovos** **ir žūties vieta** (unikalus objekto kodas 25104). Šioje vietoje 1949-11-01 enkavedistai sunaikino Algimanto apygardos štabo Montės bunkerį. Mūšio metu žuvo Algimanto apygardos partizanai: apygardos vadas A. Starkus–Montė, J. Burneika–Tardytojas, A. Pajarskas–Bebas, A. Matelis–Audenis, B. Šniuolytė–Ida, St. Vigelytė ir Kęstučio apygardos vado adjutantas J. Leškys. Partizanų atminimui pastatyta tipinių atminimo ženklų kompozicija.

**20.** Sliepšiškio kaime yra kultūros paveldo objektai – **Sliepšiškio kaimo senųjų kapinių ir Lietuvos partizanų kapų kompleksas** (unikalus kodas 43051**).** Kompleksą sudaro **Sliepšiškio kaimo senosios kapinės** (unikalus objekto kodas 43052) ir **Lietuvos partizanų kapai** (unikalus objekto kodas 43053). Senose kaimo kapinėse palaidoti šio kaimo gyventojai, o taip pat partizanai A. Baltuška, J. Baltuška, A. Mėginis, Br. Budreika, B. Lašas, Pr. Pajarskas, P. Baronas–Briedis, Pr. Galvydis–Valteris, St. Šukys–Mauzeris, H. Danilevičius–Vidmantas, J. Lapienis–Darius, A. Žilys–Žirnis; **Lietuvos partizanų kautynių ir žūties vieta** (unikalus objekto kodas 42736). 1949-11-02 šioje vietoje, žuvo Algimanto apygardos Šarūno rinktinės Žalgirio būrio partizanai A. Žilys–Kęstutis, B. Birkus–Klevas, J. Pakštas–Gegutė, A. Niaura–Tursa, V. Vizbarienė–Gražina. Šalia buvusios slėptuvės-bunkerio, kautynių ir žūties vietos pastatytas tipinis atminimo ženklas; **Svėdasų valsčiaus** **partizanų pirmojo štabo vieta** (unikalus objekto kodas 46615).Šiame bunkeryje-slėptuvėje slapstėsi „Nepriklausomos Lietuvos” partizanų būrio štabo viršininkas inžinierius geodezininkas Jurgis Guzas, čia buvo spausdinamas nedidelis Aukštaitijos partizanų laikraštėlis „Į kovą”.

**21**. Ertėjų kaime yra kultūros paveldo objektai – **Algimanto apygardos partizanų štabo viršininko Aniceto Merkio Vaitiekūno–Žaibo ir štabo nario Petro Lapienio–Jurgino kautynių ir žūties vieta** (unikalus objekto kodas 43824). 1949-05-07 šioje vietoje, kautynėse žuvo Algimanto partizanų apygardos vado adjutantas, štabo viršininkas A. Merkys Vaitiekūnas–Žaibas, apygardos štabo narys P. Lapienis–Jurginas. Šalia buvusios slėptuvės-bunkerio, kautynių ir žūties vietos pastatytas tipinis atminimo ženklas; **Algimanto apygardos štabo ūkio skyriaus viršininko Prano Galvydžio–Valterio kautynių ir žūties vieta** (unikalus objekto kodas 43295). 1949-11-02 šioje vietoje, buvusiame bunkeryje-slėptuvėje, žuvo Algimanto apygardos Šarūno rinktinės Plechavičiaus kuopos ūkio dalies viršininkas Pr. Galvydis–Valteris. Greta buvusio bunkerio vietos pastatytas tipinis atminimo ženklas; **Lietuvos partizanų kautynių, žūties, užkasimo vieta ir kapas** (unikalus objekto kodas 43823). 1949-11-02 kautynėse su sovietų kareiviais žuvo Algimanto apygardos Šarūno rinktinės Margio būrio partizanai V. Jančys–Tėvukas, R. Jančytė, A. Jančys–Žaibas, V. Kirdeikis–Papartis, G. Lapienis–Dudutis, J. Mazurevičius–Briedis. Partizanų palaikai užkasti žūties vietoje. Žūties bei palaikų užkasimo vietą žymi tipinis atminimo ženklas.

**22.** Galvydžių kaime yra kultūros paveldo objektas – **LLKS vyriausiosios vadovybės atstovo Rytų Lietuvos sričiai Henriko Danilevičiaus–Vidmanto ir kitų Lietuvos partizanų kautynių ir žūties vieta** (unikalus objekto kodas 42735). 1949-11-01 kautynėse su sovietų kariais žuvo LLKS vyriausiosios vadovybės atstovas Rytų Lietuvos sričiai H. Danilevičius–Vidmantas, Šarūno rinktinės vado adjutantas J. Lapienis–Darius, Žalgirio būrio partizanas A. Žilys–Žirnis. Slėptuvės bunkerio bei žūties vietą žymi tipinis atminimo ženklas.

**23**. Drobčiūnų kaime yra kultūros paveldo objektas – **Lietuvos partizanų kautynių ir žūties vieta** (unikalus objekto kodas 44262). 1949-11-02 Drobčiūnų kaimo miške Algimanto apygardos štabo slėptuvėje-bunkeryje įsikūrusius partizanus apsupo ir puolė MGB Kauno miesto valdybos čekistai ir kareiviai. Kautynėse žuvo Algimanto apygardos Kun. Margio rinktinės Tumo Vaižganto kuopos 7 partizanai. Slėptuvės bunkerio bei žūties vietą žymi tipinis atminimo ženklas.

24. Kunigiškių II kaime yra kultūros paveldo objektai – **Kunigiškių II kaimo senųjų kapinių ir Lietuvos partizanų kapų kompleksas** (unikalus objekto kodas 46125). Kompleksą sudaro **Kunigiškių II kaimo senosios kapinės** (unikalus objekto kodas 46126), **Lietuvos partizanų kapai** (unikalus objekto kodas 46127). Senosiose kaimo kapinėse palaidoti šio kaimo gyventojai, o taip pat ir partizanaiJonas Indrašius–Pelėda, Juozas Zabulis –Nebuvėlis, Romas Matulionis–Sklandytuvas.

**25.** Vikonių kaime yra kultūros paveldo objektai – **Vikonių kaimo senųjų kapinių ir Lietuvos partizano Broniaus Bražiūno-Vaidilos, ryšininkės Zofijos Baronaitės-Mašauskienės kapo kompleksas** (unikalus objekto kodas 46403). Kompleksą sudaro **Vikonių kaimo senosios kapinės** (unikalus objekto kodas 46404), **Lietuvos partizano Broniaus Bražiūno-Vaidilos, ryšininkės Zofijos** **Baronaitės-Mašauskienės kapo komplekso Lietuvos partizano Broniaus Bražiūno-Vaidilos, ryšininkės Zofijos Baronaitės-Mašauskienės kapas** (unikalus objekto kodas 46406). Senosiose kapinėse palaidoti šio kaimo gyventojai ir Lietuvos partizanai.

**26.** Aulelių kaime yra kultūros paveldo objektas – **Aulelių kaimo senųjų kapinių ir Lietuvos partizanų** **kapų kompleksas** (unikalus objekto kodas 44675). Kompleksą sudaro **Aulelių kaimo** **senosios kapinės** (unikalus objekto kodas 44682) ir **Lietuvos partizanų kapai** (unikalus objekto kodas 44685). Senosiose kaimo kapinėse palaidoti Aulelių kaimo gyventojai ir Gedimino kuopos partizanai Jurgis Bernotas, Antanas Šlekys. Partizanų kapavietės paženklintos tipiniais kario-partizano kryžiais.